hotchpotch/miracl-hf-unified huggingface dataset:
হাক (ফুটবলার)
গিভানিল্ডো ভিয়েরা ডি সুজা (জন্ম: ২৫ জুলাই, ১৯৮৬) জন্মগ্রহণকারী ব্রাজিলীয় পেশাদার ফুটবল খেলোয়াড়। তবে বিশ্ব ফুটবল অঙ্গনে হাল্ক () নামেই তিনি সমধিক পরিচিত। উইঙ্গার হিসেবে ব্রাজিল জাতীয় ফুটবল দলে খেলার পাশাপাশি জেনিত সেন্ট পিটর্সবার্গ দলের হয়েও খেলছেন।
২০০৯ সালে আন্তর্জাতিক ফুটবলে অভিষিক্ত হন হাল্ক। ২০১২ সালের গ্রীষ্মকালীন অলিম্পিকে ব্রাজিলের অনূর্ধ্ব-২৩ ফুটবল দলে খেলেন যেখানে তিনি বয়স অতিরিক্ত তিনজন খেলোয়াড়ের একজন ছিলেন।
স্যালভাদরে ভিতোরিয়া দলের পক্ষে পেশাদারী পর্যায়ে খেলার পর তিন বছর জাপানে খেলেন। সেখানে তিনি কাওয়াসাকি ফ্রন্তেল, কনসাদোল সাপ্পোরো ক্লাবে খেলেন। সাপ্পোরোতে অবস্থানকালীন তিনি ২০০৬ মৌসুমে সকল খেলায় অংশগ্রহণ করেন ও ২৫ গোল করে দ্বিতীয় সর্বোচ্চ গোলদাতা হন। এরপর তিনি বেশ কয়েকটি মৌসুম পর্তুগালের পোর্তো ক্লাবে খেলেন। সেখানে তিনি ২০১১ সালের ইউরোপা লীগ, জাতীয় চ্যাম্পিয়নশীপসহ দলকে প্রধান দশটি শিরোপা এনে দেন। এছাড়াও একবার বোলা দ্য প্রাতা ক্লাবে খেলে লীগের শীর্ষস্থানীয় গোলদাতার ভূমিকায় অবতীর্ণ হন। ২০০৭ সালে তিনি পুণরায় দ্বিতীয় বিভাগের দল টোকিও ভার্দিতে ধারকৃত অবস্থায় খেলেন। সেখানে তিনি নিজেকে আরও কার্যকর করে তোলেন। ৪২ খেলায় ৩৭ গোল করার মাধ্যমে হাল্ক মৌসুমের সর্বোচ্চ গোলদাতা হন। ২০০৮ সালে কাওয়াসাকিতে সংক্ষিপ্তকালের জন্য ফিরে এলেও ৭ খেলায় অংশ নিয়ে পুণরায় ভার্দিতে ফিরে আসেন।
জাপানে থাকার পর তিনি পর্তুগালে চলে যান ও ২০০৭-০৮ মৌসুমে প্রাইমেরিয়া লীগা’র পূর্বতন চ্যাম্পিয়ন এফ.সি. পোর্তো দলের সাথে €৫.৫ মিলিয়ন ইউরোর বিনিময়ে চুক্তিবদ্ধ হন।
মরোক্কান দলীয় সঙ্গী তারিক সেকিতাইওই আঘাত পেলে ফরোয়ার্ড হিসেবে খেলার সুযোগ পান হাল্ক ও সি.এফ অস বেলেনেনসেস ক্লাবের বিপক্ষে প্রথম গোল করেন, যাতে তার দল ২-০ ব্যবধানে জয়ী হয়। এফ.সি. পাকোজ দ্য ফেরেইরা দলের বিপক্ষে একই ফলাফল করেন। উভয় খেলায়ই তিনি অতিরিক্ত খেলোয়াড় হিসেবে মাঠে নামেন। ২০০৮-০৯ মৌসুমে তিনি আরও নিজেকে শাণিত করেন। ক্রিস্টিয়ান রড্রিগুয়েজ ও লিজান্দ্রো লোপেজের সাথে প্রায়শই অবস্থান পরিবর্তন করে আক্রমণ করেছিলেন প্রতিপক্ষের বিরুদ্ধে। ২০০৮-০৯ মৌসুমের উয়েফা চ্যাম্পিয়ন্স লীগের বেশ কয়েকটি খেলায় দূর্দান্ত ক্রীড়াশৈলী প্রদর্শনের পর তিনি উয়েফা কর্তৃক "শীর্ষ ১০ উদীয়মান তারকায়" ভূষিত হন। ২০০৯ সালের আগস্টের শেষদিকে তিনি চুক্তি নবায়ণ করে আর্থিক বিনিময়মূল্য ১০০ মিলিয়ন ইউরোতে নিয়ে যান।
১৪ নভেম্বর, ২০০৯ তারিখে দোহায় অনুষ্ঠিত ইংল্যান্ড দলের বিপক্ষে এক প্রীতি খেলায় অংশগ্রহণের মাধ্যমে হাল্কের আন্তর্জাতিক ফুটবলে অভিষেক ঘটে। ঐ খেলায় সেলকাও’রা ১-০ ব্যবধানে জয়ী হয়েছিল। ২৬ মে, ২০১২ তারিখে জার্মানির হ্যামবার্গের ইমটেক অ্যারিনায় অনুষ্ঠিত ডেনমার্কের বিপক্ষে তিনি দুই গোল করেন ও ব্রাজিল দল ৩-১ ব্যবধানে জয়ী হয়।
৯ জুন, ২০১২ তারিখে আর্জেন্টিনার বিপক্ষে অনুষ্ঠিত প্রীতিখেলায় হাল্ক গোল করলেও দল ৩-৪ ব্যবধানে পরাজিত হয়। কোচ মানো মেনেজেসের অনূর্ধ্ব-২৩ ব্রাজিল দলের বয়স অতিরিক্ত খেলোয়াড়ের একজনরূপে লন্ডনে অনুষ্ঠিত ২০১২ সালের গ্রীষ্মকালীন অলিম্পিকে অংশগ্রহণ করেন। সকল খেলায় অংশ নেন তিনি ও প্রতিযোগিতার চূড়ান্ত খেলায় এক গোল করা স্বত্ত্বেও তার দল ১-২ ব্যবধানে পরাজিত হলে মেক্সিকো দল স্বর্ণপদক লাভ করে।
জুন, ২০১৩ সালে হাল্ক ফিফা কনফেডারেশন্স কাপে অংশগ্রহণ করেন। দলের প্রত্যেকটি খেলায় রাইট উইঙ্গার হিসেবে খেলেন ও স্পেন দলকে পরাজিত করে ব্রাজিল শিরোপা জয় করে।
মার্তিন দেমিচেলিস
মার্তিন গাস্তোন দেমিচেলিস (, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।
দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।।
আর্জেন্টিনা জাতীয় দলের হয়ে ৩৭টি খেলায় মাঠে নেমেছেন দেমিচেলিস। দলের হয়ে তিনি ২০১০ বিশ্বকাপেও অংশগ্রহণ করেন।
র্দো-র্জে-ব্রাগ বৌদ্ধবিহার
র্দো-র্জে-ব্রাগ বৌদ্ধবিহার () বা থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () দক্ষিণ মধ্য তিব্বতের ল্হো-কা অঞ্চলে অবস্থিত র্ন্যিং-মা ধর্মসম্প্রদায়ের ছয়টি প্রধান বৌদ্ধবিহারের অন্যতম একটি বিহার। এই বিহার রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান দ্বারা আবিষ্কৃত ব্যাং-গ্তের () বা উত্তর দিকের সম্পদ সম্বন্ধে শিক্ষাদানের জন্য বিখ্যাত ছিল।
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () বৌদ্ধবিহার প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো এই বিহারের আয়তন বৃদ্ধি করেন। ১৭১৭ খ্রিষ্টাব্দে দ্জুঙ্গার মঙ্গোলদের একটি সেনাবাহিনী এই বিহার লুঠ করে। ১৭২০ খ্রিষ্টাব্দে সপ্তম দলাই লামা ব্স্কাল-ব্জাং-র্গ্যা-ম্ত্শো এবং কুন-ব্জাং-'গ্যের-মেদ-ল্হুন-গ্রুব নামক ষষ্ঠ র্দো-র্জে-ব্রাগ-রিগ-'দ্জিন-ছেন-পো এই বৌদ্ধবিহার পুনর্নির্মাণের ব্যবস্থা করেন। ১৯৬০-এর দশকে চীনের সাংস্কৃতিক বিপ্লবে এই বিহার সম্পূর্ণ রূপে ধ্বংসপ্রাপ্ত হওয়ার আগে এই বিহারে ২০০ জন ভিক্ষু বসবাস করতেন। পরবর্তীকালে থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো নামক দশম র্দো-র্জে-ব্রাগ-রিগ-'দ্জিন-ছেন-পো এই বিহারকে ধীরে ধীরে সংস্কার সাধন করেন।
ঙ্গোর-এ-বাম-ছোস-ল্দান বৌদ্ধবিহার
ঙ্গোর-এ-বাম-ছোস-ল্দান বৌদ্ধবিহার (; ) মধ্য তিব্বতে অবস্থিত সা-স্ক্যা ধর্মসম্প্রদায়ের অন্যতম প্রধান একটি বৌদ্ধবিহার।
কুন-দ্গা'-ব্জাং-পো নামক সা-স্ক্যা ধর্মসম্প্রদায়ের এক পন্ডিত ১৪২৯ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।
ঙ্গোর-এ-বাম-ছোস-ল্দান বৌদ্ধবিহারের প্রধান লামাদের ঙ্গোর-ছেন () বলা হয়ে থাকে। নিম্নে প্রথম পঁচিশজন ঙ্গোর-ছেনের তালিকা দেওয়া হল।
স্পেনের প্রথম জুয়ান কার্লোস
প্রথম জুয়ান কার্লোস () (জন্ম: ৫ জানুয়ারি ১৯৩৮; রোম, ইতালি (সাবেক ইতালি প্রজাতন্ত্র); "জুয়ান কার্লোস আলফোনসো ভিক্টর মারিয়া দে বোরবোন ই বোরবোন দোস সিসিলিয়াস") হচ্ছেন স্পেনের বর্তমান রাজা।
১৯৩৬ থেকে ১৯৭৫ সময়কাল পর্যন্ত স্পেনের সাবেক স্বৈরশাসক ফ্রান্সিস্কো ফ্রাঙ্কো জুয়ান কার্লোস ১৯৬৯ সালে পরবর্তী রাষ্ট্রপ্রধান হিসেবে ঘোষণা করেন। ফ্রাঙ্কোর মৃত্যুর ২২ নভেম্বর ১৯৭৫ সালে সে স্পেনের রাজার দায়িত্ব গ্রহণ করেন। অভিষেকের কিছুদিন পরেই তিনি ফ্রাঙ্কোর স্বৈরাচারী নীতিকে বাতিল করে দেন এবং স্পেনে নতুন গণতান্ত্রিক যুগের সূচনা করেন। এটি তাকে একটি গণভোটের মাধ্যমে ১৯৭৮ সালের স্পেনীয় সংবিধানের অনুমোদন এনে দেয়, যা সাংবিধানিক রাজতন্ত্র প্রতিষ্ঠা করে।
স্পেনের সংবিধান অনুযায়ী রাজা রাষ্ট্রপ্রধান ও স্পেনীয় সশস্ত্রবাহিনীর প্রধান হিসেবে বিবেচিত হবেন। তিনি এবেরো আমেরিকার সাথে সম্পর্ক উন্নয়নে কাজ করেন। স্পেনের রাজা হওয়ায় তিনি এবেরো আমেরিকান রাষ্ট্রসমূহের সংগঠন অরগানেসাসিওন দে এস্তাদোস সিবেরোআমেরিকানোসের প্রধানের দায়িত্ব পালন করছেন, যা ৭০ কোটি মানুষের প্রতিনিধিত্ব করে। ২০০৮ সালে তিনি এবেরো আমেরিকার নেতাদের মধ্যে সবচেয়ে জনপ্রিয় নেতা হিসেবে বিবেচনা করা হয়।
১৯৩৮ সালে রোমে সাবেক ইতালি প্রজাতন্ত্রে জুয়ান কার্লোসের জন্ম। তার ছিলেন বার্সেলোনার কাউন্ট ইনফান্তে জুয়ান আর মা ছিলেন বোরবোন দোস সিসিলিয়াসের রাজকন্যা মারিয়া মার্সেডিজ। তিনি ১৯৪৮ সালে স্পেনে চলে আসেন। তিনি স্যান সেবাস্তিয়ানে পড়াশোনা শুরু করেন এবং মাদ্রিদের স্যান ইসিদ্রো ইন্সটিটিউটে শেষ করেন। তিনি পরে সেনাবাহিনীতে যোগদান করেন, ১৯৫৫ পর্যন্ত ১৯৫৭ পর্যন্ত সারাগোসা সামরিক একাডেমী থেকে প্রশিক্ষণপ্রাপ্ত হোন।
জুয়ান কার্লোসের দুই জন বোন রয়েছে, ইনফান্তে পিলার ও ইনফান্তে মার্গারিতা ও একজন ছোট ভাই ছিলেন আলফোনসো। আলফোনসো ১৯৫৬ সালের মার্চে তাদের পারিবারক বাসস্থান পর্তুগালের এস্তোরিওতে একটি গুলি দুর্ঘটনায় মারা যান।
জুয়ান কার্লোস ১৯৬২ সালে ১৪ মে গ্রিসের রাজা পলের কন্যাকে সোফিয়াকে অ্যাথেন্সে বিয়ে করেন। সে গ্রীক অর্থোডক্স ছিল কিন্তু স্পেনের রানী হওয়ায় পরে রোমান ক্যাথলিক হন। তাদের দুই কন্যা ও এক পুত্র রয়েছে ইনফান্তে এলেনা, ইনফান্তে ক্রিস্টিয়ানা ও ফিলিপ জুয়ান পাবলো আলফোনসো।
জুয়ান কার্লোস ও সোফিয়া বিভিন্ন ভাষায় শুদ্ধভাবে কথা বলতে পারে স্পেনীয়, ইংরেজি, ফরাসি। রাজা পর্তুগীজ ও ইতালীয় এবং রানী জার্মান ও তার মাতৃভাষা গ্রিক শুদ্ধভাবে বলতে পারেন।
জুয়ান কার্লোস অ্যামেচার রেডিও ব্যবহারকারী। তার কল সংকেত হচ্ছে "EA0JC"। তিনি বিশ্ব স্কাউট সংস্থারও সদস্য।
তার নিজস্ব আয় হচ্ছে আনুমানিক ৫০ লাখ মার্কিন ডলার এবং রাজপরিবারের ২০১১-এর ডিসেম্বর পর্যন্ত আয় ছিল ১৭০ কোটি মার্কিন ডলারের উপরে।
ফরিদা জালাল
ফরিদা জালাল (জন্মঃ ১৪ মার্চ ১৯৪৯) হলেন একজন ভারতীয় অভিনেত্রী। তিনি ১৯৬০ দশক থেকে শুরু করে অদ্যবধি পর্যন্ত অসংখ্য চলচ্চিত্র এবং টেলিভিশনে অভিনয় করে আসছেন।
ফরিদা জালাল ১৯৪৯ সালে ভারতের নয়া দিল্লি জন্মগ্রহণ করেন এবং সেখানে বেড়ে ওঠেন। তিনি ১৯৬০ সালের দিকে তার অভিনয় জীবন শুরু করেন। তিনি মার্কিন চলচ্চিত্র প্রযোজক টেলেন্ট হান্ট কর্তৃক ফিল্মফেয়ার পুরস্কার লাভ করেন। তিনি রাজেশ খান্নার সাথে চূড়ান্তভাবে নির্বাচিত হয়েছিলেন এবং ফিল্মফেয়ার পুরস্কার অনুষ্ঠানে বিজয়ীদের সাথে মঞ্চে হাজির হন। তিনি চারকচাদ বরজাতোর কাছ থেকে "তাকদির" চলচ্চিত্রে প্রথম কাজ করার প্রস্তাব পান।
তিনি সাধারণত বোন অথবা প্রত্যাখ্যাত বাগদত্তার চরিত্রে অভিনয় করে তাকেন। তার সবচেয়ে সমালোচিত চরিত্র হল ববি; যেখানে তিনি ঋষি কাপুর এর রাজে মানসিকভাবে মোকাবেলা করা হবু বাগদত্তার ভূমিকায় অসাধারণ অভিনয় ফুটিয়ে তোলেন। ১৯৮০ সালের দিকে তিনি বোনের ভূমিকায় অভিনয় করেন। এরপর থেকে বান্ধবী, চাচী, মা অথবা নানীর চরিত্রে অভিনয় করেন। তবে তাকে "আরাধনা" চলচ্চিত্রে অসাধারণ অভিনয়ের জন্য স্মরণ করা হয়; যেখানে তিনি রাজেশ খান্নার বান্ধবীর চরিত্রে অভিনয় করেছিলেন। এই ছবিতে অভিনয়ের পাশাপাশি তিনি "বাগো মে বাহার হ্যায়, খিলো পে নিখার হ্যায়" নামক গান গেয়েছিলেন।
তিনি ৪০ বছরের উর্দ্ধে সময় ধরে চলচ্চিত্রে শিল্পে অবস্থান করছেন। যেখানে তিনি বেঙ্গালুরু নিজের বসতি স্থাপন করার কারনে শুধুমাত্র ১৯৮৩ এবং ১৯৯০ সালের সময়ে সাময়িক বিরতি নিয়েছিলেন।
ফরিদা জালাল ১৯৯০ সালের সময়ে ভারতে অনেক বড় ব্যাবসাসফল চলচ্চিত্রের অংশ ছিলেন। এদের মধ্যে রয়েছে যেমনঃ "রাজা হিন্দুস্থানী", "কুছ কুছ হোতা হ্যায়", "দিল তো পাগল হ্যায়", "কাহো না... প্যায়ার হ্যায়", "কাভি খুশি কাভি গাম..." এবং "দিলওয়ালে দুলহানিয়া লে জায়েঙ্গে" এর মত জনপ্রিয় চলচ্চিত্র। যার স্বীকৃতিস্বরুপ তিনি শ্রেষ্ঠ সহ-তারকা হিসেবে ফিল্মফেয়ার পুরস্কার জিতে নিয়েছেন। ১৯৯৫ সালে তিনি মাম্মো নামের একটি চলচ্চিত্রে প্রধান চরিত্রে অভিনয় করেন। হিন্দি বৈশিষ্ট্যসম্পন্ন চলচ্চিত্র হিসেবে এটি জাতীয় চলচ্চিত্র পুরস্কার (ভারত) লাভ করে। এছাড়াও তিনি তার অসাধারণ অভিনয় ক্ষমতার জন্য ফিল্মফেয়ার সমালোচনা পুরস্কারও লাভ করেন। চলচ্চিত্রে কর্মব্যস্ততার পাশাপাশি তিনি অনেক টেলিভিশন ধারাবাহিকে অভিনয় করছেন। যেমনঃ জনপ্রিয় ধারাবাহিক সিটকম, "দেখ বহি দেখ"।
২০০৫ সালে মুম্বাইয়ে অনুষ্ঠিতব্য ৫০ তম ফিল্মফেয়ার পুরস্কার অনুষ্ঠানে সাইফ আলী খান ও সোনালী বেন্দ্রের সাথে সহকারী উপস্থাপক হিসেবে কাজ করেন। ২০০৮ সালের তিনি পাঞ্জাবি চলচ্চিত্র "আরিয়ান" এ বিশেষ অতিথি হিসেবে হাজির হন। সাম্প্রতিক সময়ে তিনি "বালিকা বধু" নামের একটি ধারাবাহিকে কাজ করছেন।
ফরিদা জালাল ভাটকালের অভিনেতা তাবরেজ বরমভারের সাথে বিবাহ বন্ধনে আবদ্ধ হন এবং ২০০৩ সালের সেপ্টেম্বর তার স্বামী মৃত্যুবরণ করেন। এই দম্পতির ইয়াসিন নামে এটি সন্তান রয়েছে। তিনি তার স্বামীর সাথে "জীবন রেখা" নামক চলচ্চিত্রের কাজের সময়ে প্রথম পরিচিত হন এবং তারা প্রেমে জড়িয়ে পড়েন। এরপর ১৯৭৮ সালে নভেম্বরে তারা বিবাহ করেন। বিয়ের পরে প্রাথমিকভাবে তিনি অনেক চলচ্চিত্রে অভিনয় করার প্রস্তাব পাননি, যার ফলে তার স্বামীর একটি সাবান কারখানা ব্যবসা সামলাতে বেঙ্গালুরুতে পাড়ি জমান।
আর্থ (১৯৯৮-এর চলচ্চিত্র)
আর্থ (, ভারতে মুক্তির নাম ১৯৪৭: আর্থ) ১৯৯৮ সালের কানাডিয়-ভারতীয় পর্যায় নাট্য চলচ্চিত্র। ১৯৪৭ সালের ভারত বিভাজন বিষয়ক বাপসি সিদ্ধর ১৯৯১ সালের "ক্রেকিং ইন্ডিয়া" (১৯৯১, ইউএস; ১৯৯২, ভারত; মূলত "আইস ক্যান্ডি ম্যান" হিসাবে প্রকাশিত, ১৯৮৮, ইউকে), নামের উপন্যাসের ওপর ভিত্তি করে দীপা মেহতার গল্প ও পরিচালনায় এই চলচ্চিত্রে অভিনয়ে ছিলেন, আমির খান, নন্দিতা দাস, রাহুল খান্না, এবং মাইয়া শেঠনা। "আর্থ" মেহেতার "উপাদান ত্রয়ীর" দ্বিতীয় চলচ্চিত্র, যেটি "ফায়ার" চলচ্চিত্রের পরের পর্ব এবং "ওয়াটার" (২০০৫) চলচ্চিত্রের আগের পর্ব। এটি শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কার বিভাগে ভারতের প্রাতিষ্ঠানিক ভুক্তি ছিল।
খাদিজা মুমতাজ
খাদিজা মুমতাজ (জন্মঃ ১৯৫৫) হলেন ভারতের কেরালা রাজ্য থেকে আগত একজন মালায়ালম লেখক। তিনি পেশায় একজন মেডিক্যাল ডাক্তার এবং তার ২য় উপন্যাস "বর্ষা" এর জন্য কেরালা সাহিত্য অঙ্গনে অত্যন্ত সুপরিচিত একজন লেখক হিসেবে মর্যাদা লাভ করেন। যার স্বীকৃতিস্বরুপ তিনি ২০১০ সালের কেরালা সাহিত্য একাডেমী পুরস্কার জিতে নেন।
খাদিজা থ্রুিসুর জেলার কাত্তুরে জন্মগ্রহণ করেন। তিনি ইরিনজালুক্কুদা এর সেন্ট জোসেফ কলেজ থেকে স্নাতকোত্তর ডিগ্রী লাভ করেন এবং "কালিকুট মেডিকেল কলেজ" থেকে এমবিবিএস ডিগ্রী অর্জন করেন। এরপর তিনি স্ত্রীরোগবিদ্যা বিষয়ে মাস্টার ডিগ্রি অর্জন এবং একজন রেজিস্টার্ড চিকিত্সক হিসেবে স্ত্রীরোগবিদ্যা এবং ধাত্রীবিদ্যার অধ্যাপক হিসেবে "কালিকুট মেডিকেল কলেজ"-এ কাজ করে আসছেন। খাদিজার সেবামূলক কাজের কঠোর পরিশ্রম শেষে কালিকুট মেডিকেল কলেজ থেকে তার বদলীর বিরুদ্ধে প্রতিবাদ জানিয়ে তিনি ২০১৩ সালের জুনে সরকারি চাকরি থেকে স্বেচ্ছায় অবসর গ্রহনের জন্য আবেদন করেন।
খাদিজা মুমতাজ ডঃ এম কে আব্দুল হামিদ এর সাথে বিবাহ বন্ধনে আবদ্ধ হন। এই সুখী দম্পতির ঘরে দুইজন পুত্র সন্তান রয়েছে। একজন হলেন প্রসুন এম. কে. ও অপরজন হলেন নাবিল এম. কে।
মুমতাজ সর্বপ্রথম "সাপ্তাহিক চন্দ্রিকা" নামক একটি পত্রিকায় একটি ধারাবাহিক উপন্যাস হিসেবে "আথমাথিরথাংগালি মুনগিনভারন্নু" নামে প্রকাশের মাধ্যমে তার সাহিত্য কর্মজীবন শুরু করেন। পরবর্তীতে ২০০৪ সালে এটি পুর্ণাঙ্গবাবে একটি বই আকারে বের করা হয়েছে। মুমতাজের ২০০৭ সালের উপন্যাস বর্ষা প্রকাশিত হওয়ার পর থেকে একটি গুরুত্বপূর্ণ অবস্থানে পৌছান এবং জনপ্রিয়তা ও সাফল্যতার সাথে তার খ্যাতিও বেড়ে যায়। এটি ২০১০ সালের কেরালার সবচেয়ে সম্মাজনক পুরস্কার "কেরালা সাহিত্য একাডেমী পুরস্কার" লাভ করে। মুমতাজের পরবর্তী উপন্যাস "আথুরাম" ১২তম কচি আন্তর্জাতিক বই মেলায় ২০১১ সালের ২৮ জানুয়ারি তারিখে প্রকাশিত হয়। এই উপন্যাসটিতেও তিনি সমালোচকদের প্রশংসা অর্জন করতে সক্ষম হন।
ইবেরীয় উপদ্বীপ
ইবেরীয় উপদ্বীপ হল ইউরোপের দ্বিতীয় বৃহত্তম উপদ্বীপ। বলকান উপদ্বীপের পর এর অবস্থান। সাধারণভাবে একে "ইবেরিয়া" বলে ডাকা হয়। মহাদেশের একেবারে দক্ষিণপশ্চিম প্রান্তে এর অবস্থান। এর মোট আয়তন ৫,৮২,০০০ বর্গ কিমি (২,২৫,০০০ বর্গ মাইল)। উপদ্বীপটিতে তিনটি দেশ অবস্থিত। এগুলো হল, স্পেন, পর্তুগাল, এন্ডোরা। সেসাথে ফ্রান্সের কিছু অংশ এবং জিব্রাল্টারের ব্রিটিশ সমুদ্র অঞ্চল রয়েছে।
ইউরোপের তিনটি উপদ্বীপের মধ্যে (ইতালি, বলকান ও "ইবেরিয়া") এটি সর্বাপেক্ষা পশ্চিমে অবস্থিত। এর সীমানা হল, দক্ষিণ-পূর্ব ও পূর্বে ভূমধ্যসাগর এবং উত্তর, পশ্চিম ও দক্ষিণপশ্চিমে আটলান্টিক মহাসাগর। উত্তরপূর্বে পিরেনিজ পর্বতমালা উপদ্বীপকে বাকি ইউরোপ থেকে পৃথক করে রেখেছে। উপদ্বীপের দক্ষিণ প্রান্ত আফ্রিকার উত্তরপশ্চিম উপকূলের খুবই নিকটবর্তী এবং জিব্রাল্টার প্রণালী দ্বারা পৃথক হয়ে আছে।
"ইবেরিয়া" শব্দটি প্রাচীন গ্রিক শব্দ Ιβηρία ("ইবেরিয়া") থেকে এসেছে। রোমান সাম্রাজ্যের অধীন গ্রিক ভূগোলবিদরা এই অঞ্চলকে বোঝাতে এ শব্দ ব্যবহার করতেন। এ সময় শব্দটি দ্বারা কোনো একক রাজনৈতিক সত্তা বা পৃথক জাতিসত্তা বোঝাতে ব্যবহার হত না। স্ট্রাবোর বর্ণিত ইবেরিয়ার সীমানা হল পিরেনিস পর্বতমালাসহ সেটি থেকে দক্ষিণ-পশ্চিমের (তিনি শুধু পশ্চিম বলে উল্লেখ করেন) পুরো ভূভাগ।
প্রাচীন গ্রীকরা পশ্চিমমুখী নৌচালনা করে ইবেরিয়ান উপদ্বীপ আবিষ্কার করে। হেকাটিয়াস ৫০০ খ্রিষ্টপূর্বে এই শব্দটি ব্যবহার করেন বলে জানা যায়। হেরোডোটাস ফোকাইয়ানদের ব্যাপারে বলেন যে “তারা প্রথম গ্রীকদের ইবেরিয়ার সাথে পরিচিত করায়।" স্ট্রাবোর মতে "Ἶβηρος (Ibēros)" ইবেরোসের এলাকা উত্তরে ফ্রান্সের রন নদী পর্যন্ত বিস্তৃত, কিন্তু বর্তমানে তারা পিরেনিজ পর্যন্ত এর সীমা ধরে”। পলিবিয়াস এ মতের সাথে যোগ করেন যে ইবেরিয়া ভূমধ্যসাগর থেকে জিব্রাল্টার পর্যন্ত বিস্তৃত। তিনি আটলান্টিক অংশের কোনো নাম দেননি। অন্যদিকে তিনি বলেন যে সাগুনটো হল ইবেরিয়া ও সেল্টিবেরিয়ার সংযোগকারী পাহাড়শ্রেণীর সমুদ্রোভিমুখী পাদদেশ।“
স্ট্রাবো কারেটানিয়ানদের পিরেনিজে বসবাসকারী ইবেরিয়ার জনগণ বলে উল্লেখ করেন যারা কেল্ট বা সেলটিবেরিয়ানদের থেকে পৃথক।
রোমানদের গ্রিক ভূগোলবিদদের থেকে পৃথকভাবে ইবেরিয়া উচ্চারণ করত। তারা একে ইবেরি বলে ডাকত। সর্বপ্রথম ২০০ খ্রিষ্টপূর্বে কুইনটাস এনিয়াস এ শব্দ ব্যবহার করেন। রোমানদের ইতোমধ্যেই কার্থেজের সাথে বিরোধের সময় উপদ্বীপের মানুষদের ব্যাপারে অভিজ্ঞতা হয়েছিল। রোমান ভূগোলবিদ ও অন্যান্য লেখকরা পরবর্তী রোমান প্রজাতন্ত্রের সময় থেকে পুরো উপদ্বীপকে হিস্পানিয়া বলে উল্লেখ করতেন।
রোমানরা নিকট ও দূর স্পেনের জন্য হিস্পানিয়া সিটেরিওর ও হিস্পানিয়া আল্টেরিওর শব্দদ্বয় ব্যবহার করা শুরু করে। এসময় এর বিশাল অংশকে লুসিটানিয়া (ডোওরো নদীর পর্তুগালের দক্ষিণ অংশ এবং পশ্চিম স্পেনের এক্সট্রেমাডুরা), গালাসিয়া (উত্তর পর্তুগাল ও স্পেনের গালিসিয়া ), সেলটিবেরিয়া (মধ্য স্পেন), বায়টিকা (আন্দালুসিয়া), ক্যানটাবরিয়া (উত্তর পশ্চিম স্পেন) এবং ভাসকোনস (বাস্ক)। স্ট্রাবো বলেন যে রোমানরা হিস্পানিয়া ও ইবেরিয়া শব্দদ্বয় নিকট ও দূর বোঝাতে প্রতিশব্দ হিসেবে ব্যবহার করত। তিনি যেসময় জীবিত ছিলেন সেসময় উপদ্বীপটি দুটি প্রদেশে বিভক্ত ছিল। এর একভাগ হল বায়টিয়া যা সেনেট কর্তৃক তদারক করা হত, বাকি অংশ সম্রাটের পক্ষ থেকে পরিচালিত হত।
চতুর্ঘাতী ফাংশন
চতুর্ঘাত ফাংশন বলতে গণিতে নিম্নোক্ত ধরণের ফাংশনকে বোঝানো হয়:
যেখানে "a" শূন্য নয় এবং ডানপক্ষের চারঘাতী বহুপদীকে বলা হয় চতুর্ঘাতী বহুপদী।
চতুর্ঘাত ফাংশনের মান শূন্য হলে তখন উক্ত সমীকরণকে চতুর্ঘাতী সমীকরণ বলা হয়ে থাকে।
যেখানে .
একটি চতুর্ঘাত ফাংশনের অন্তরক হচ্ছে একটি ঘন ফাংশন।
যেহেতু চতুর্ঘাত ফাংশনে সর্বোচ্চ ঘাত একটি জোড় সংখ্যা, তাই এর চলকের মান ধনাত্মক বা ঋণাত্মক যে দিকেই অসীম পর্যন্ত বাড়ানো হোক না কেন এই ফাংশনের একই চিহ্নযুক্ত অসীম সীমা পাওয়া যাবে।
১৫৪০ খ্রিষ্টাব্দে লুদভিকো ফেরারি চতুর্ঘাত সমীকরণের সমাধান আবিষ্কার করেন কিন্তু এই সমাধানে ঘন সমীকরণের সমাধান লাগে, যা তখনও আবিষ্কৃত হয়নি, সেই কারণে তাই লুদভিকোর সমাধান সেই সময় প্রকাশ করা সম্ভব হয়নি। পরে এই সমাধান ঘন সমীকরণের সমাধানের সাথে একত্রে গেরোলামো কার্ডানোর লেখা "আর্স ম্যাগ্না" গ্রন্থে প্রকাশিত হয়।
১৮২৪ সালে আবেল-রুফিনি উপপাদ্য থেকে প্রথম প্রমাণিত হয় যে কোন সমীকরণের ঘাত চারের বেশি হলে তার সাধারণ সমাধান বের করা যাবে না। আবার ১৮৩২ সালে তরুণ গণিতবিদ এভারিস্তে গ্যালোয়ার মৃত্যুর পূর্বরাত্রে লেখা কিছু নোট থেকে পরে বহুপদীর বীজ সংক্রান্ত যে বিস্ময়কর গ্যালোয়ার তত্ত্বের উদ্ভব হয়, তার একটি অনুসিদ্ধান্তও ছিল এই উপপাদ্যটি।
একটি সাধারণ চতুর্ঘাত
যার সহগগুলো বাস্তব এবং formula_4, তার বীজের প্রকৃতি মূলত নির্ধারিত হয় নিশ্চায়কের চিহ্ন দ্বারা।
চতুর্ঘাতের বীজের সম্ভাব্য অবস্থাগুলো নিম্নরূপ:
ইউনিফর্ম রিসোর্স লোকেটর
ইউনিফর্ম রিসোর্স লোকেটর বা ইউআরএল (URL) বা ওয়েব ঠিকানা ইন্টারনেটের মাধ্যমে কোন বিশেষ ওয়েবসাইটে পৌঁছনোর জন্য ব্যবহৃত একটি বিশেষ কোড। ইউআরএল হল ইউনিফর্ম রিসোর্স আইডেন্টিফায়ারের একটি বিশেষ ধরন, যদিও বেশিরভাগ মানুষ এই দুটি পরিভাষাকে একে অপরের পরিপূরক হিসেবে ব্যবহার করে থাকেন। ইউআরএল মূলত রেফারেন্স ওয়েব পাতা (এইটিটিপি) হিসেবে কাজ করে, কিন্তু এটি ফাইল স্থানান্তর (এফটিপি), ইমেইল (মাইলটু), ডেটাবেজ এক্সেস (জেডিবিসি) ও অন্যান্য কাজ হিসেবেও ব্যবহৃত হয়।
বেশিরভাগ ওয়েব ব্রাউজারে ইউআরএল ওয়েব ঠিকানার উপরের পাতায় অ্যাড্রেস বারে প্রদর্শিত হয়। একটি সাধারণ ইউআরএল codice_1 এই রূপে হতে পারে, যা দিয়ে একটি প্রটোকল (codice_2), একটি হোস্ট নাম (codice_3), ও একটি ফাইল নাম (codice_4) নির্দেশ করে।
ইউনিভার্সিটি অব ম্যারিল্যান্ড, কলেজ পার্ক
ইউনিভার্সিটি অব ম্যারিল্যান্ড, কলেজ পার্ক ম্যারিল্যান্ডের কলেজ পার্কে অবস্থিত একটি পাবলিক বিশ্ববিদ্যালয়। এটি ১৮৫৬ সালে প্রতিষ্ঠিত হয়।
এপ্রিল থিসিস
এপ্রিল থিসিস (, Russian: , transliteration: "") ছিল বলশেভিক নেতা ভ্লাদিমির লেনিন প্রদত্ত দিকনির্দেশক প্রতিপাদ্য। ১৯১৭ সালের ফেব্রুয়ারি বিপ্লবের বিজয়ের পর এক বিশেষ পরিস্থিতিতে সুইজারল্যান্ডে দীর্ঘ নির্বাসন জীবনের পর এপ্রিলের ৩ তারিখ রাত্রে লেনিন রাশিয়ায় ফিরে আসেন। পেত্রোগ্রাদে পৌঁছে তিনি তাৎক্ষনিকভাবেই অপেক্ষমাণ শ্রমিক ও সৈনিক জনতার সামনে এক ছোট্ট কিন্তু বিখ্যাত ভাষণ দেন, যাতে তিনি সমাজতান্ত্রিক বিপ্লবে বিজয় অর্জনের আহ্বান জানান। এটাই এপ্রিল থিসিস নামে পরিচিত। পরদিন ৪ঠা এপ্রিল প্রথমে বলশেভিকদের এক বৈঠকে এবং পরে বলশেভিক ও মেনশেভিকদের এক যৌথ সভায় যুদ্ধ ও বিপ্লব সম্পর্কে তিনি এক রিপোর্ট প্রদান করেন যা তার বক্তৃতাকে পূর্ণাঙ্গ রূপ দেয়।
এপ্রিল থিসিস বলশেভিক পত্রিকা প্রাভদায় প্রকাশিত হয়েছিল এবং শ্রমিক ও সৈনিক প্রতিনিধিদের সোভিয়েতগুলির সর্ব-রাশিয়া সম্মেলনের দুটি সভায় লেনিন ১৬ এপ্রিল ১৯১৭ তারিখে (৪ এপ্রিল রাশিয়ান পুরনো দিনপঞ্জি অনুসারে) থিসিসগুলি পড়েন। থিসিসসমূহে লেনিনঃ
এপ্রিল থিসিস প্রকাশিত হলে তা বিপ্লবী প্রলেতারিয়েতের শত্রুপক্ষকে খেপিয়ে তুলল। বুর্জোয়া পত্রপত্রিকায় লেনিনের বিরুদ্ধে জঘন্যতম কুৎসা প্রচার করতে লাগলো। লেনিন জার্মানির ভেতর দিয়ে রুশদেশে ফিরে এসেছেন, এই ঘটনাকে ব্যবহার করে বলা হতে লাগল যে জার্মান সাম্রাজ্যবাদকে সাহায্য করবার জন্যই এই এপ্রিল থিসিস। এই তুমুল কুৎসা রটনা সত্ত্বেও ১৪ এপ্রিল তারিখে যখন বলশেভিকদের পেত্রোগ্রাদ নগর সম্মেলন অনুষ্ঠিত হলো তখন অধিকাংশ প্রতিনিধিই এপ্রিল থিসিসকে সমর্থন করলেন।রুশ দেশে সমাজতান্ত্রিক বিপ্লবের প্রস্তুতি গড়ে তোলবার জন্যে ডাক দেয়া হলো বলশেভিকদের।
শিং-টুং ইয়াউ
শিং-টুং ইয়াউ একজন চীনা-মার্কিন গণিতবিদ। তিনি ১৯৮২ সালে ফিল্ডস পদক লাভ করেন।
চিনশা নদী
চিনশা নদী (চীনা:, ফিনইন:"Jīnshājiāng", "স্বর্ণবালু নদী") চীন দেশের ইয়াংৎসে নদীরর একটি উপনদী।
মনিকা দোগরা
মনিকা দোগরা (ইংরেজি: Monica Dogra) (জন্ম: ২৫ অক্টোবর ১৯৮২) একজন ভারতীয় বংশোদ্ভুত মার্কিন গায়িকা, অভিনেত্রী এবং মডেল। তিনি মুম্বই-ভিত্তিক মানিকজোড় বোন। তিনি "ধোবি ঘাট" চলচ্চিত্রে অভিনয়ের মাধ্যমে বলিউডে তাঁর আত্মপ্রকাশ ঘটান।
মনিকা দোগরা'র চাচা দোগরি ফোক গায়ক প্রকাশ শর্মা। মনিকা তাঁর শৈশব কাটান বাল্টিমোর, ম্যারিল্যান্ড এ এবং ওয়াকলেই এলিমেন্টারি স্কুল, মন্টেসরি তে পড়াশোনা করেন। অতঃপর তিনি ভর্তি হন দোলানেই হাই স্কুল এ। তিনি নিউ ইয়র্ক ইউনিভার্সিটি থেকে সঙ্গীত বিষয়ে স্নাতক সম্পন্ন করেন।
শেখ মুহাম্মদ কারাকুন্নু
শেখ মুহাম্মদ কারাকুন্নু (মালয়ালম ভাষা:ശൈഖ് മുഹമ്മദ് കാരകുന്ന്) হলেন ভারতের কেরালার থেকে বিশিষ্ট ইসলামী পণ্ডিত ও লেখক। তিনি কেরালার জামায়াতে ইসলামী হিন্দ এর সহকারী আমির। তিনি প্রায় ৬০টির উপরে বই রচনা করেছেন এবং ইসলাম, মুসলমান ও জামাতে ইসলামীর উপর অসংখ্য বক্তৃতা প্রদান করেছেন। তিনি কেরালার ইসলামিক পাবলিশিং হাউস এর পরিচালক হিসেবে কাজ করছেন।
শেখ মোহাম্মদ কারাকুন্নু কেরালার মালাপ্পুরাজ জেলার মানজেরীর কাছাকাছি একটি গ্রামে ১৯৫০ সালের ১৫ জুলাই তারিখে মোহাম্মদ হাজি ও ফাতিমার ঘরে জন্মগ্রহণ করেন। তিনি কোজিকোডের "ফারুক রাউদাতুল উলুম আরাবিক কলেজ" থেকে তার শিক্ষাজীবন সমাপ্ত করেন। এরপর তিনি বিভিন্ন সরকারি উচ্চ বিদ্যালয়ে একজন শিক্ষক হিসাবে কাজ করেন। পরবর্তীতে তিনি স্বেচ্ছায় অবসর নেন এবং লেখালেখিতে সম্পূর্ণরূপে মনোনিবেশ করেন এবং ইসলামী দাওয়াত এবং প্রসারনের জন্য বক্তৃতা প্রদান করেন। তিনি কেরালার জামায়াতে ইসলামী হিন্দ এর একজন নির্বাহী সদস্য হিসেবে দায়িত্ব পালন করছেন।
তিনি আমিনা বিয়ে করেন। এই দম্পতির আনিস মোহাম্মদ, ড. আলিফ মোহাম্মদ, ড. বাসিমা, আয়মান মোহাম্মদ নামে সন্তান রয়েছে। তিনি কেরালার ইসলামিক পাবলিশিং হাউস এর পরিচালক হিসেবে কর্মরত আছেন।
শেখ মোহাম্মদ কারাকুন্নু ৪৭টি ইসলামিক বই রচনা করেছেন এবং ১৪টি বই অনুবাদ করেছেন। তিনি ইসলামের বিভিন্ন বিষয়ের উপর আয়োজিত অনুষ্ঠান এবং আন্ত ধর্মীয় সংলাপ ও বিতর্কের বিভিন্ন পর্যায়ে একজন সক্রিয় ব্যক্তি হিসেবে অংশগ্রহণকারী করেন। ব্যাপকভাবে প্রচলিত বই "Quran Lalitha saram" (simple meaning of Quran) (কুরআন এর সহজ অর্থ) শেখ মোহাম্মদ কর্তৃক রচনা করা হয় এবং ভানিডাস এলায়ভুর বইটি। তিনি তার কাজ স্বীকৃতিস্বরুপ অনেক পুরস্কার জিতে নিয়েছেন। তার কিছু বই হল:মালায়ালাম ভাষায় অনুবাদঃ
কন্নাডা ভাষায় অনুবাদ:
মারাঠী ভাষায় অনুবাদ:
তিনি "তাফহিমুল কোরান" এর একটি মালায়ালম সংস্করণ মুক্তির জন্য প্রকল্প নির্দেশনা দিচ্ছেন, যেটি আবুল আলা মওদুদী কর্তৃক ৬ খন্ডের কোরান এর জনপ্রিয় ভাষ্য থেকে নেওয়া হচ্ছে।
হাই হোপ্‌স (পিংক ফ্লয়েডের গান)
"হাই হোপ্‌স" () পিংক ফ্লয়েড ১৯৯৪ সালের "দ্য ডিভিশন বেল" অ্যালবামের একাদশ এবং সর্বশেষ গান। ডেভিড গিলমোর সুরারোপিত গানটি রচনা করেছেন ডেভিড গিলমোর এবং পলি স্যামসন। গিলমোরের আত্মজীবনীগত দৃষ্টিভঙ্গি থেকে লিখিত, গানে জীবনে প্রাপ্তি ও হারানোর কথা বলে।
গানটির একটি অফিসয়িাল মিউজিক ভিডিও রয়েছে যা পরিচালনা করেছেন স্টর্ম থরগ্রেসন।
সাথে:
পিটার মুরেজ
পিটার মুরেজ (; জন্ম: ১৮ ডিসেম্বর, ১৯৬২) চেশায়ারের ম্যাকেলসফিল্ডে জন্মগ্রহণকারী সাবেক ইংরেজ কাউন্টি ক্রিকেটার। ১৯ এপ্রিল, ২০১৪ তারিখ থেকে মে, ২০১৫ সাল পর্যন্ত দ্বিতীয়বারের মতো ইংল্যান্ড ক্রিকেট দলের কোচের দায়িত্ব পালন করেন। মূলতঃ উইকেট-রক্ষক হিসেবেই মাঠে নেমেছেন তিনি। ডানহাতে ব্যাটিংয়ে অভ্যস্ত মুরেজ কাউন্টি ক্রিকেটে সাসেক্স, অরেঞ্জ ফ্রি স্টেট এবং ওরচেস্টারশায়ার ক্রিকেট দলে খেলেছেন।
ওরচেস্টারশায়ার ও সাসেক্সের পক্ষে তিনি উইকেট-রক্ষকের দায়িত্ব পালন করেন। এছাড়াও সাসেক্স দলের পক্ষ হয়ে ১৯৯৭ সালে অধিনায়কের দায়িত্ব পালন করেছেন মুরেজ। ১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন তিনি।
২০০৩ সালে কাউন্টি চ্যাম্পিয়নশীপে সাসেক্স দলেই তিনিই সর্বাপেক্ষা সফল হয়েছিলেন। ২০০০-০১ মৌসুমে ওয়েস্ট ইন্ডিজ সফরে ইংল্যান্ড এ দলের কোচের দায়িত্ব পালন করেন। এরপর এপ্রিল, ২০০৭ সালে ইংল্যান্ড ক্রিকেট দলের কোচের দায়িত্ব পান। ১৮ জানুয়ারি, ২০০৮ তারিখে ইংল্যান্ড এবং ওয়েলস ক্রিকেট বোর্ডের পক্ষ থেকে জাতীয় দল নির্বাচকমণ্ডলীর অন্যতম সদস্য হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তাঁর সাথে পিটার মুরেজ, জেমস হুইটেকার ও অ্যাশলে জাইলস অন্তর্ভূক্ত ছিলেন। কিন্তু ৭ জানুয়ারি, ২০০৯ তারিখে জনরোষে পড়ে তিনি কোচের দায়িত্ব ছেড়ে দিতে বাধ্য হন। পাশাপাশি ইংল্যান্ড দলের অধিনায়ক কেভিন পিটারসনও অধিনায়কত্ব হারান।
১১ ফেব্রুয়ারি, ২০০৯ তারিখে ল্যাঙ্কাশায়ার কাউন্টি ক্রিকেট ক্লাবের কোচ হিসেবে মনোনীত হন। এরপর তার পরিচালনায় ল্যাঙ্কাশায়ার দল ২০১১ সালে কাউন্টি চ্যাম্পিয়নশীপে শিরোপা পায়। এরফলে তিনি ৭৭ বছরের মধ্যে প্রথম কোচ হিসেবে দুইটি পৃথক কাউন্টিকে চ্যাম্পিয়নশীপ শিরোপা লাভে সক্ষমতা দেখান। ২০১২ সালে ইসিবি কর্তৃক সেরা কোচদের সম্মানীয় ফেলোশীপ লাভ করেন।
ল্যাঙ্কাশায়ার কোচের সাফল্যে ১৯ এপ্রিল, ২০১৪ তারিখে তাঁকে অ্যান্ডি ফ্লাওয়ারের পরিবর্তে ইংল্যান্ডের প্রধান কোচের দায়িত্ব প্রদান করা হয়। কিন্তু ২০১৫ সালের ক্রিকেট বিশ্বকাপে দলের হতাশাব্যঞ্জক ফলাফলের প্রেক্ষিতে মে, ২০১৫ সালে তাঁকে কোচের দায়িত্ব থেকে অব্যহতি দেয়া হয়। তাঁর পরিবর্তে সফরকারী নিউজিল্যান্ড দলের বিপক্ষে দলের খেলা পরিচালনার জন্য সহকারী কোচ পল ফারব্রেসকে সাময়িকভাবে কোচের দায়িত্বভার অর্পণ করা হয়।
২০০৯ সালের শুরুতে টেস্ট ও একদিনের আন্তর্জাতিকে ভারতের কাছে সিরিজ হারলে ইসিবি ইংল্যান্ড অধিনায়ক কেভিন পিটারসনকে জরুরী সভায় তলব করে ও দলে মুরেজের ভূমিকা নিয়ে প্রশ্ন তোলে। পরদিন পিটারসন গণমাধ্যমে জন অসন্তুষ্টির কথা তুলে ধরেন ও শীঘ্রই মুরেজকে কোচের পদ থেকে পদত্যাগে বাধ্য করা হবে বলে জানান। দলের প্রশিক্ষণ, সম্ভাব্য ও সাবেক অধিনায়ক মাইকেল ভনকে সামনের ওয়েস্ট সফরে অধিনায়ক হিসেবে মনোনয়ন ইত্যাদি বিষয়ে মুরেজ ও পিটারসনের মধ্যে দ্বন্দ্ব লেগেই থাকতো। ফলশ্রুতিতে ৭ জানুয়ারি, ২০০৯ তারিখে মুরেজকে কোচের দায়িত্ব থেকে ইসিবি অব্যাহতি দেয় ও পিটারসন অধিনায়ক থেকে পদত্যাগ করেন।
জামিআ মুহাম্মাদিয়া ইসলামিয়া
"জামিআ মুহাম্মাদিয়া ইসলামিয়া" কোনো গতানুগতিক শিক্ষা প্রতিষ্ঠানের নাম নয়। আর তাই জামিআ এর শিক্ষাব্যবস্থাকে একটি সুদূর পরিকল্পনা সামনে রেখে ঢেলে সাজিয়েছে। ফলাফলে আজকে জামিআ অসংখ্য ইসলামী বিশেষজ্ঞ তৈরি করতে সক্ষম হয়েছে। আজকে এই প্রতিষ্ঠান থেকে শিক্ষাসমাপনকারী আলেমগণ দেশের ভেতরে ও আন্তর্জাতিক পরিমণ্ডলে দীনের সেবা করে যাচ্ছেন। বর্তমানে জামিআয় প্রাথমিক স্তর থেকে সর্বোচ্চস্তর তথা দাওরায়ে হাদীস (মাস্টার্স) পর্যন্ত, অতঃপর "দাওরায়ে হাদীস" উত্তর ইসলামী ফিক্বহশাস্ত্রে বিশেষজ্ঞ তৈরি করার জন্য একবছর মেয়াদী "ফিক্কহ বিভাগ" চালু আছে। এস্তরে দেশের বাছাইকরা মেধাবী ছাত্রদের একবছর মেয়াদী কোর্সে ফিক্বহ শাস্ত্রে বিষেশজ্ঞ করে গড়ে তোলা হয়। ধর্মীয় জ্ঞান তথা কুরআন, হাদীস, উসূলুল হাদীস, আরবী এর পাশাপাশি বাংলা, গণিত,ইংরেজি, ইতিহাস, ভূগোল ও দর্শনসহ বিভিন্ন আধুনিক বিষয়াদি এখানে পড়ানো হয়। অধিকন্তু, দেশের মানুষের মাঝে ইসলামী সংস্কৃতি ও ধর্মীয় আলো ছড়িয়ে দেয়ার জন্য জামিআ বিভিন্ন সময় বিভিন্ন ধর্মীয় সভা-সেমিনার ও প্রোগ্রামের আয়োজন করে থাকে।
ইকুয়েডর জাতীয় ফুটবল দল
ইকুয়েডর জাতীয় ফুটবল দল আন্তর্জাতিক ফুটবল প্রতিযোগিতায় ইকুয়েডরের প্রতিনিধিত্বকারী ফুটবল দল। ইকুয়েডরিয়ান ফুটবল ফেডারেশন (ফেদারেশিও ইকুয়াতোরিয়ানা দ্য ফুতবল - এফইএফ) কর্তৃক ইকুয়েডর দল পরিচালিত ও নিয়ন্ত্রিত হয়। রাজধানী কিটো’র এস্তাদিও অলিম্পিকো আতাহুয়ালপা স্টেডিয়ামে নিজ দেশের খেলাগুলোর আনুষ্ঠানিক মাঠ। "লা ত্রাই" ডাকণামে এ দলটি পরিচিত যা অর্থ দাঁড়ায় "তিন রঙ"। দলটি ফিফা বিশ্বকাপের ইতিহাসে তিনবার (২০০২, ২০০৬ ও ২০১৪) অংশগ্রহণ করেছে। তন্মধ্যে ২০০৬ সালে দ্বিতীয় পর্বে ১৬ দলের রাউন্ডে প্রবেশ করতে পেরেছে। কিন্তু ইংল্যান্ডের কাছে হেরে প্রতিযোগিতা থেকে বিদায় নেয় ইকুয়েডর দল। দক্ষিণ আমেরিকার চিলি ও ভেনেজুয়েলার সাথে তারাও এ পর্যন্ত কোপা আমেরিকা কাপ জয় করতে পারেনি। মহাদেশীয় এ প্রতিযোগিতায় তাদের সেরা সাফল্য হচ্ছে ১৯৫৯ ও ১৯৯৩ সালে চতুর্থ স্থান অর্জন করা যা নিজ দেশের মাটিতে অণুষ্ঠিত হয়েছিল।
ঐতিহাসিক দৃষ্টিকোণে ইকুয়েডর দক্ষিণ আমেরিকার সর্বাপেক্ষা দুর্বল ফুটবল দেশ হিসেবে পরিচিত। অতীতের অনিয়মিত অংশগ্রহণ স্বত্ত্বেও তাদের মধ্যে যোগ্যতার ঘাটতি ছিল না। ইকুয়েডরের ফুটবল খেলার বেশ অভিজ্ঞতা রয়েছে বিশেষ করে পর্তুগালের বিপক্ষে দলটি ৩-২ গোলের ব্যবধানে জয়ের রেকর্ডও রয়েছে। উরুগুয়েতে অণুষ্ঠিত ১৯৩০ সালের ফিফা বিশ্বকাপের আমন্ত্রণ প্রত্যাখ্যান করে ১৯৬২ সালের ফিফা বিশ্বকাপে বাছাইপর্বে অংশ নেয় ইকুয়েডর। কিন্তু আর্জেন্টিনার কাছে পরাজিত হয়। কিন্তু ১৯৬৬ সালের বিশ্বকাপে স্বাগতিক ও তৃতীয় স্থানের অধিকারী চিলি, দুর্বল দল কলম্বিয়ার বিপক্ষে ভাল খেলে যা দলের ইতিহাসে সর্বাপেক্ষা শক্তিধর দলরূপে পরিচিতি পায়। ওয়াশিংটন মানোজ, আলবার্তো স্পেন্সার, কার্লোস আলবার্তো রাফো, এনরিক রেমন্ডি, জর্জ বোলানোজের ন্যায় তারকা খেলোয়াড় নিয়ে গড়া ইকুয়েডর দল পেরুতে চিলির বিপক্ষে স্থান নির্ধারিত খেলায় অংশ নিয়ে পরাজিত হয়। ১৯৭০ ও ১৯৮০-এর দশকে জোস ভলাফুয়ের্তের ন্যায় প্রথীতযশা খেলোয়াড় দলে প্রতিনিধিত্ব করেছেন।
ইকুয়েডর ২০১৪ সালে অণুষ্ঠিতব্য বিশ্বকাপ ফুটবলে খেলার যোগ্যতা অর্জন করে। ১৫ অক্টোবর, ২০১৩ তারিখে বাছাইপর্ব থেকে উত্তীর্ণ হয়ে ব্রাজিলের মাটিতে তারা খেলবে। উরুগুয়ের সাথে ২৫ পয়েন্ট নিয়ে যৌথভাবে চতুর্থ স্থান অর্জন করলেও গোল পার্থক্যে এগিয়ে থাকায় তারা এ যোগ্যতা লাভ করে। পূর্ব নির্ধারিত ১১ অক্টোবর তারিখে অণুষ্ঠিত সিদ্ধান্তসূচক খেলায় প্রবল প্রতিপক্ষ উরুগুয়ের বিপক্ষে নিজ মাঠে ১-০ ব্যবধানে জয় পায় যা উরুগুয়েকে আর্জেন্টিনার বিপক্ষে ৫-০ ব্যবধানে জয়ের দুঃসাধ্য লক্ষ্যমাত্রায় পরিণত করে।
ইন-সিটু সংরক্ষণ
কনভেনসন অন বায়োলজিকাল ডাইভারসিটি (সিবিডি,২০০৫)এর ব্যাখ্যা অণুযায়ী, ইন-সিটু সংরক্ষণ বা স্বস্থানে সংরক্ষণ অর্থ হচ্ছে কোন প্রজাতির প্রাকৃতিক বসতির সংরক্ষণ এবং প্রাকৃতিক পারিপার্শ্বিকতায় টিকে থাকার মত জনগোষ্ঠীর পুনরুদ্ধার ও রক্ষণ।
এই পদ্ধতিতে প্রাকৃতিক নিয়মে জীব প্রজাতি যেখানে জন্মে সেখানেই সংরক্ষণ করা হয়। যেমন- সুন্দরী গাছকে এবং রয়্যাল বেঙ্গল টাইগার কে সুন্দরবন এ এরুপ বাস্তুতন্ত্রে সংরক্ষণ করা হল ইন-সিটু সংরক্ষণ। ।
জীব সম্প্রদায়ের উপর ফলিত বিজ্ঞান এর ভিত্তিতে গবেষণা করতে হয়। উদ্ভিদ ও প্রাণীর আন্তঃসম্পর্ক নির্ণয় করতে হয়। প্রজাতির ক্রমবৃদ্ধির ইতিহাস জানতে হয়। অতীবিপন্ন প্রজাতির সংবেদনশীল বৈশিষ্ট্য চিহ্নিত করতে হয়। আবহাওয়া পরিবর্তণে জীব সম্পদের উপর সম্ভাব্য প্রভাব নির্ণয় করতে হয়। আশেপাশের এলাকায় সংরক্ষণ প্রক্রিয়ার প্রভাব নির্ণয় করতে হয়।
অনেক উদ্ভিদ তাদের স্বাভাবিক বৃদ্ধি ও অন্যান্য কারনে মাইকোরাইজাল ছত্রাকএর উপর নির্ভরশীল। ইন-সিটু সংরক্ষণ প্রক্রিয়ায় উদ্ভিদ ও মাইকোরাইজাল ছত্রাক উভয়কেই সংরক্ষণ করা জায়। একটি প্রজাতির উপর একই এলাকায় অন্যান্য প্রজাতি নির্ভরশীল থাকতে পারে। ইন-সিটু সংরক্ষণ প্রক্রিয়ায় এই নির্ভরশীলতা রক্ষা পায়। যেসব দেশে সংকটাপন্ন প্রজাতির তালিকা প্রস্তুত হয়নি, অনেক প্রজাতি অনাবিষ্কৃত রয়েছে সেখানে এই পদ্ধতিতে প্রজাতি সংরক্ষণ করতে হয়। এই প্রক্রিয়ায় প্রজাতির বিবর্তন এর প্রক্রিয়া সক্রিয় থাকে যা খুবই গুরুত্বপূর্ণ।
প্রাকৃতিক বাস্তুতন্ত্র ও এর জীবসম্পদের রক্ষার জন্য এদের আবাস্থলের বিশাল আয়তন এলাকা সংরক্ষণ করা হলে ঐ এলাকাকে উদ্যান বলে। ১৮৭৪ সালে উত্তর আমেরিকার ইয়েলোস্টোন এ বিনোদনের ধারণা নিয়ে সর্ব প্রথম ইয়েলোস্টোন জাতীয় উদ্যান গঠিত হয়। ইটালির আব্রুজ্জে জীববৈচিত্র্য সংরক্ষনের জন্য, ১৯৪৯ সালে যুক্তরাজ্যে প্রকৃতি সংরক্ষনের জন্য জাতীয় উদ্যান প্রতিষ্ঠিত হয়। 
অভয়ারণ্য হলো এমন বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।অভয়ারণ্য ঘোষণা করার মাধ্যমে নিশ্চিত করা হয়:
সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা রাজ্য সরকার করে থাকেন।
অভয়ারণ্য ঘোষণা করার মাধ্যমে নিশ্চিত করা হয়:
১. ঐ এলাকার বন্যপ্রাণী যেন ধ্বংস না হয়।
২. পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। পাশাপাশি, বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।
যেসব জলাশয় যেমন- নদী,খাল,বিল এ মাছ ধরা বা মারা এবং জনসাধারণের প্রবেশ নিষিদ্ধ তাকে মৎস্য অভয়াশ্রম বলে। বাংলাদেশের বিভিন্ন অভয়াশ্রম এ চিতল,ফলি,কালিবাউস,পাবদা,গজার মাছের বংশবৃদ্ধি ঘটছে। মৎস্য অভয়াশ্রম বাইক্কা বিল এর মত অনেক মৎস্য অভয়াশ্রম এ পাখি ও দেখা যায়। বাইক্কা বিল এ ২০১১ সালে নতুন ৪টি পরিযায়ী পাখির দেখা মিলেছে। বাংলাদেশ বার্ড ক্লাবের পাখি পর্যবেক্ষকদের মতে ওগুলেো হলো: ‘বড়ঠুঁটি নলফুটকি, ‘উদয়ী নলফুটকি’,’ বৈকাল ঝাড়ফুটকি’ ও ‘সাইক্সের ফুটকি’।
বাংলাদেশে ইকোপার্ক বলতে এমন একটি সংরক্ষিত এলাকাকে বোঝায় যা উদ্ভিদ ও প্রাণীর প্রাকৃতিক আবাস্থল ও নয়নাভিরাম দৃশ্য সংবলিত এলাকা যেখানে পর্যটকদের চিত্তবিনোদনের সুযোগ-সুবিধা সৃষ্টির উদ্দেশে গঠিত হয়। যেমন- সীতাকুন্ড পাহাড়। এই পাহাড়ের পাদদেশে নির্মিত হয়েছে সীতাকুন্ড ইকো পার্ক ।
সোমা খনি দুর্ঘটনা
২০১৪ সালের ১৩ই মে, তুরস্কের মানিসা প্রদেশের সোমা শহরের সোমা কল মাইনে একটি বিস্ফোরণের ফলে আগুনের সূত্রপাত ঘটে, যা ১৫ই মে পর্যন্ত দহিত হয়। এতে ৩০২ জনের প্রাণহানি ঘটে যা তুরস্কের ইতিহাসে সবচেয়ে ভয়ঙ্কর খনি দুর্ঘটনা। এর আগে ১৯৯২ সালে জুঙ্গুলডাক প্রদেশের একটি খনিতে গ্যাস বিস্ফোরণের ঘটনায় ২৬৩ জনের মৃত্যু হয়েছিল। এই খনিটি সোমা কুমুর ইস্লেমেলেয়ার নামক একটি প্রতিষ্ঠানের দ্বারা পরিচালিত ছিল। এই দুর্ঘটনার কারণ হিসেবে বৈদ্যুতিক গোলযোগ উল্লেখ করা হয়েছে। এই আগুনটি খনির শিফট পরিবর্তনের সময় লাগে, যখন এই বিস্ফোরণটি ঘটে তখন ৭৮৭ জন শ্রমিক ভুগর্ভস্থলে ছিলেন। তুরস্কের জালানি মন্ত্রী তানের ইলদিজ ২০১৪ সালের ১৬ই মে স্থানীয় সময় ০৩:৩০-এ আনুষ্ঠানিকভাবে ২৮৪ জনের মৃত্যুর কথা নিশ্চিত করেন। এবং উদ্ধার তৎপরতার মাঝেই এখনও ১৮ আটকা পরে থাকার কথা ধারণা করা হয়।
ডালু জাতি
ডালু জাতি হচ্ছে বাংলাদেশে বসবাসকারী একটি ক্ষুদ্র জাতির নাম। ময়মনসিংহের হালুয়াঘাট ও শেরপুরের নালিতাবাড়ি অঞ্চলে ডালু জাতির মানুষদের বাস। তাদের অনেকে মনে করেন মণিপুরিই হচ্ছে তাদের আসল ভাষা । তাদের কথাবার্তায় এমন কিছু শব্দ পাওয়া যায়, যা বাংলা ভাষায় নেই । দীর্ঘদিন বাংলা ভাষাভাষীদের পাশাপাশি বাস করার ফলে, অতীতে তাদের কোন ভাষা থাকলেও এখন তা হারিয়ে গেছে।
কিছু সংলাপ কিছু প্রলাপ
কিছু সংলাপ কিছু প্রলাপ ১৯৯৯ সালের ভারতীয় । অশোক বিশ্বনাথন পরিচালনায় এই চলচ্চিত্রে অভিনয়ে ছিলেন, বিশ্বজিৎ চক্রবর্তী, লাবণি সরকার, অশোক বিশ্বনাথন এবং নন্দিনী ঘোষাল।
কৈবল্যধাম
কৈবল্যধাম চট্টগ্রাম শহরের একটি থানা। এখানে রাম ঠাকুর এর আশ্রম রয়েছে। কৈবল্যধাম এর অর্থ হলো –বি. মোক্ষধাম অর্থাৎ স্বর্গ।
চট্টগ্রাম-ঢাকা মহাসড়কের কর্নেলহাটের কাছে, ফিরোজ শাহ কলোনির সঙ্গেই কৈবল্যধাম।।
শ্রী শ্রী রাম ঠাকুর তার নরলীলা শেষ করার পূর্বে একটা আশ্রম প্রতিষ্ঠা করার কথা ভাবতে থাকেন। আর তখন তিনি তার ইচ্ছার কথা ভক্তদের জানালে তারা ঠাকুর এর আশ্রম করার জন্য বিভিন্ন জায়গা খুজতে থাকলে সেটা ঠাকুরের পছন্দ হয় নাই। তার কিছু দিন পরে অনেকগুলি জায়গা ঘুরে দেখার পর ঠাকুর যখন বিশ্রাম নিচ্ছিলেন একটা বট গাছের নিচে, তখন নিজেই পাহাড়তলির একটা পাহাড়ের মাথায় একটা জায়গা চিহ্নিত করে দেন তাঁর আশ্রমের জন্য। পরবর্তীকালে সেই আশ্রমের নামকরণ হয় "শ্রীশ্রীকৈবল্যধাম" আর বটগাছটির নাম হয় "কৈবল্য শক্তি"। তখন থেকে এর নাম হয় কৈবল্যধাম। একান্ত জনবিরল সেই জায়গাটির মালিক ছিলেন শ্রী মহেন্দ্রলাল ঘোষাল। তাঁর মৃত্যুর পর তাঁর স্ত্রী চঁপলা দেবী ও পুত্র হাঁরাধান ঘোষাল তাঁদের শ্রদ্ধার দান হিসেবে শ্রীশ্রীঠাকুরকে জায়গাটি দিয়েছিলেন। পাহাড়টা ঢাকা ছিল ঘন জঙ্গলে আর সেখানে ছিল কিছু হিংস্র জন্তুজানোয়ার। জায়গাটা দ্রুত পরিষ্কার করার পর একটা ছোট মন্দির গড়া হলে অধিকাংশ ভক্ত চাইলেন ১৯৩০ সালের এপ্রিল বা মে মাসে একটা শুভ দিন দেখে শ্রীশ্রীকৈবল্যধাম উদ্বোধন করা হোক। ঠাকুর কিন্তু ঘোষণা করলেন যে, ঊদ্বোধন হবে ১৯৩০-এর ২৬শে জুলাই এবং সেই দিনই আশ্রমের উদ্বোধন হয়েছিল যদিও সেই অনুষ্ঠানে ঠাকুর উপস্থিত থাকতে পারেননি।
পাহাড়তলির শ্রীশ্রীকৈবল্যধামের বার্ষিক উৎসবও বটে এবং এটি চলে পাঁচ দিন ধরে। ভারতবর্ষ ও বাংলাদেশের বিভিন্ন স্থান থেকে লক্ষ লক্ষ ভক্ত সমবেত হন এবং উৎসব চলার দিনগুলিতে উপস্থিত ভক্তবৃন্দ সমস্ত দিনই প্রসাদ গ্রহণ করেন। তা ছাড়া প্রতি সপ্তাহান্তে হাজার হাজার ভক্ত মহাপ্রসাদ গ্রহণ করে থাকেন।
কৈবল্যধামের পশ্চিমে বঙ্গোপসাগরের দিগন্ত ছোঁয়া মনোমুগ্ধকর দৃশ্য; তেমনি আকর্ষণীয় সূর্যোদয় ও সূর্যাস্তের দৃশ্য। ঐ পাশেই রয়েছে "কৈবল্য শক্তি" নামের বটগাছটি এবং "কৈবল্য কুন্ড" নামে বড় একটা পুকুর; ভক্তরা সেখানে পুণ্যস্নান করে থাকেন। পুকুরের উত্তর দিকে "গয়াঘর" নামে একটা জায়গায় শ্রাদ্ধাদি অনুষ্ঠান করা হয়। ঠাকুর বলেছিলেন যে, এখানে শ্রাদ্ধানুষ্ঠান করা হলে ভারতবর্ষের গয়ায় কাজ করলে যে সুফল লাভ হয় তেমনটাই হবে। পরবর্তীকালে আশ্রম প্রাঙ্গণে নির্মিত করা হয় হর-গৌরী মন্দির এবং অথিতি-ভক্তদের থাকা ও অন্যান্য ক্রিয়াকর্মের জন্য নতুন একটি ভবন।
ঢাকা ট্রাঙ্ক রোড নামে সুপরিচিত ঢাকা-চট্টগ্রাম প্রধান সড়কের পাশে কৈবল্যধাম রেল স্টেশনের খুব কাছেই শ্রীশ্রীকৈবল্যধাম।
গ্যালোয়ার তত্ত্ব
বিমূর্ত বীজগণিতে গ্যালোয়া তত্ত্ব হচ্ছে এভারিস্তে গ্যালোয়ার নামে নামাঙ্কিত একটি তত্ত্ব যা ফিল্ড তত্ত্ব ও গ্রুপ তত্ত্বর মাঝে সম্পর্ক প্রতিষ্ঠা করেছে। এই তত্ত্ব ব্যবহার করে ফিল্ড তত্ত্বের অনেক সমস্যাকে গ্রুপ তত্ত্বের সমস্যায় রূপান্তর করা যায়, যেগুলো খানিকটা সরল এবং অধিকতর বোধগম্য।
গ্যালোয়া বিন্যাস গ্রুপ ব্যবহার করে বহুপদীর বীজগুলো কীভাবে একে অন্যের সাথে সম্পর্কযুক্ত তা দেখাতে গিয়ে এই তত্ত্বের অবতারণা করেন। তবে গ্যালোয়া তত্ত্বের আধুনিক প্রকাশভঙ্গি তৈরি করেছেন রিচার্ড ডেডেকিন্ড, ক্রোনেচকার, এমিল আর্টিন প্রমুখ ব্যক্তিগণ।
গ্যালোয়া তত্ত্বের জন্ম হয়েছিল নিচের একটি প্রশ্নের দ্বারা অনুপ্রাণিত হয়ে: (যার উত্তরকে আমরা জানি আবেল-রুফিনি উপপাদ্য বলে)
"কেন পঞ্চঘাতী বা উচ্চতর বহুপদীর বীজ বের করার কোন সূত্র নেই যেটাতে শুধু বহুপদীর সহগগুলোর মান জানা থাকলেই বীজগাণিতিক প্রক্রিয়ার সাহায্যে বীজ বের হয়ে আসবে? কেন শুধু পাঁচের কম ঘাত হলেই এমন সূত্র বানানো সম্ভব?"
গ্যালোয়া তত্ত্ব শুধু এই প্রশ্নের চমৎকার উত্তরই দেয় না, বরঞ্চ এটি এও ব্যাখ্যা করে কেন পাঁচের কম ঘাতের জন্য এমন সূত্র থাকে আর কেনই বা সূত্রগুলো এমন রূপ নেয়। গ্যালয়া তত্ত্ব এমনকি এটাও বলে কখন একটি উচ্চ ঘাতের সমীকরণের সমাধান বের করা সম্ভব।
কিছু টিউটোরিয়াল:
অনলাইনে বই পাওয়া যাবে এখানে:
অর্পিতা পাল
অর্পিতা পাল চট্টোপাধ্যায় (জন্ম: ১৯৭৪) টলিউড চলচ্চিত্রে প্রদর্শিত একজন ভারতীয় চলচ্চিত্র অভিনেত্রী। ১৯৯৯ সালে প্রভাত রায় পরিচালিত "তুমি এলে তাই" চলচ্চিত্র অভিনয়ের মাধ্যমে টলিউড চলচ্চিত্রে তার আত্মপ্রকাশ ঘটে।
২০০২ সালে অর্পিতা পশ্চিমবঙ্গের বাঙালি চলচ্চিত্র অভিনেতা প্রসেনজিৎ চট্টোপাধ্যায়কে বিয়ে করেন। তাদের ত্রিসেনজিৎ চট্টোপাধ্যায় নামে এক ছেলে রয়েছে।
কলম্বিয়া জাতীয় ফুটবল দল
কলম্বিয়া জাতীয় ফুটবল দল আন্তর্জাতিক ফুটবল প্রতিযোগিতায় কলম্বিয়ার প্রতিনিধিত্বকারী ফুটবল দল। কলম্বিয়ান ফুটবল ফেডারেশন কর্তৃক এ দলটি পরিচালিত ও নিয়ন্ত্রিত হয়। কনমেবলের অন্যতম সদস্য কলম্বিয়া বর্তমানে ফিফা বিশ্ব র‌্যাঙ্কিংয়ে ৫ম এবং এলো বিশ্ব র‌্যাঙ্কিংয়ে ৮ম।
কলম্বিয়া তাদের ফুটবল ইতিহাসে বেশ কিছু উল্লেখযোগ্য ঘটনা সৃষ্টি করেছে। সাবেক মধ্যমাঠের খেলোয়াড় মার্কোস কল বিশ্বকাপের ইতিহাসে একমাত্র অলিম্পিক গোল করে কীর্তিগাঁথা রচনা করেন। ১৯৬২ সালের ফিফা বিশ্বকাপে সোভিয়েত ইউনিয়ন দলের বিপক্ষে তিনি এ গোলটি করেন, যাতে সোভিয়েত দল ৪-০ ব্যবধানে এগিয়ে থাকা স্বত্ত্বেও খেলাটি ৪-৪ ড্র হয়। লক্ষ্যণীয় যে, সোভিয়েত দলে লেভ ইয়াসিনের ন্যায় সর্বকালের সেরা গোলরক্ষকদের একজন এ খেলায় অংশ নিয়েছিলেন।
১৯৯০-এর দশকে কলম্বিয়া ফিফা বিশ্বকাপে তাদের শক্তিমত্তার পরিচয় দিয়েছিল। ১৯৯৩ সালে প্রবল প্রতিপক্ষ আর্জেন্টিনার বিপক্ষে তারা ৫-০ গোলের বিরাট ব্যবধানে জয় পায়। ১৯৯৫ সালে ওয়েম্বলিতে অনুষ্ঠিত ইংল্যান্ডের বিপক্ষে গোলরক্ষক রেনে হিগুইতা তার স্করপিয়ন কিকের মাধ্যমে ইংল্যান্ডের আক্রমণ ব্যর্থ করেছিলেন। ২০০১ সালের কোপা আমেরিকা প্রতিযোগিতায় অস্কার করদোবা প্রথম ও একমাত্র গোলরক্ষক হিসেবে কোন গোল হজম করেননি। কলম্বিয়ার অন্যান্য তারকা খেলোয়াড়ের মধ্যে রয়েছেন কার্লোস ভালদেরামা ও ফস্তিনো অ্যাস্প্রিলা। এ সময়কালে কলম্বিয়া দল ১৯৯০, ১৯৯৪ ও ১৯৯৮ সালের বিশ্বকাপ ফুটবলে খেলার যোগ্যতা অর্জন করেছিল। তবে, কেবলমাত্র ১৯৯০ বিশ্বকাপেই তারা দ্বিতীয় রাউন্ডে পৌঁছতে পেরেছিল।
স্ক্রুবল্‌স
স্ক্রুবল্‌স () ১৯৮৩ সালের কানাডীয় কিশোর-যৌনতা বিষয়ক হাস্যরসাত্মক চলচ্চিত্র। এটি "পর্কিস" (১৯৮১) চলচ্চিত্রের সাফল্যের দ্বারা অনুপ্রাণিত। চলচ্চিত্রটির চিত্রনাট্য রচনা করেছেন যৌথভাবে লিন্ডা শাইনে ও জিম ওসোর্স্ককি এবং যৌথভাবে পোযোজনা করেছেন মরিস স্মিথ, নিকি ফাইলান ও পিটার ম্যাককুইলান।
উচ্চ বিদ্যালয়ের চার বন্ধু বিদ্যালয়ের সবচেয়ে সুন্দর মেয়েদের অনাবৃত স্তনের বিশুদ্ধতা দেখার চেষ্টা প্রক্রিয়াকে কেন্দ্র করে এই যৌন হাস্যরসাত্মক চিত্রনাট্য তৈরি হয়েছে।জিম ওসোর্স্ককি চলচ্চিত্রের পোস্টার নকশা করেন "ম্যাড ম্যাগাজিন" দ্বারা অনুপ্রানিত হয়ে।
চলচ্চিত্রটি ১৯৮৩ সালের এপ্রিলে নিউ ওয়ার্ল্ড পিকচার্স দ্বারা মার্কিন থিয়েটারে মুক্তি পায়, এবং $৮০০,০০০ ইউএস ডলার ব্যায়ে নির্মিত চলচ্চিত্রটি $২,০৮২,২১৫ ডলার আয় করে। চলচ্চিত্রটি একটি আধা-পরিশিষ্ট হিসেবে "স্ক্রুবল্‌স ২" (১৯৮৫) মুক্তি দেয়।
অমলেন্দু দে
অমলেন্দু দে () (জন্ম: ১৯৩০, মৃত্যু: ১৬ মে, ২০১৪) বাংলা ভাষার একজন ইতিহাসবিদ, অধ্যাপক ও লেখক। সম্পাদনা করেছেন ‘বেঙ্গল পাস্ট এন্ড প্রেজেন্ট’ নামের একটি বিখ্যাত জার্নাল। কলকাতা এশিয়াটিক সোসাইটির সভাপতি ছিলেন। সংযুক্ত ছিলেন বঙ্গীয় সাহিত্য পরিষদের সঙ্গেও। ইন্ডিয়ান হিস্ট্রি কংগ্রেসে আধুনিক ভারত বিভাগের সভাপতির দায়িত্ব পালন করেছেন। বিভিন্ন বামপন্থী ও প্রগতিশীল সংস্থার সাথে নানা কর্মকাণ্ডে যুক্ত ছিলেন। সাম্প্রদায়িকতার বিরুদ্ধে কলম ধরেছেন আপোষহীনভাবে।
অমলেন্দু দের জন্ম ১৯৩০ সালে তৎকালীন ব্রিটিশ ভারতের ফরিদপুরে। ১৯৬৩ সাল থেকে ১৯৯৫ সাল পর্যন্ত শিক্ষক ছিলেন যাদবপুর বিশ্ববিদ্যালয়ে। ২০০৮ সালে লাভ করেন অন্নদাশঙ্কর পুরস্কার। তিনি ১৬ মে, ২০১৪ কলকাতায় মৃত্যুবরণ করেন।
সদা গবেষণাকর্মে নিরত অধ্যাপক অমলেন্দু দে লিখেছেন ও সম্পাদনা করেছেন অনেক গ্রন্থ। তাঁর উল্লেখযোগ্য গ্রন্থগুলো হলো
ইম্যাজিন (জন লেননের গান)
"ইম্যাজিন" ইংরেজ সঙ্গীতশিল্পী জন লেনন কর্তৃক সঞ্চালিত একটি গান। এটি তাঁর সঙ্গীত জীবনের সেরা বিক্রিত একক সঙ্গীত। এ গানের কথা শ্রোতাদের এমন একটি শান্তিপূর্ণ বিশ্বের কথা ভাবতে উৎসাহিত করে, যেখানে জাতি এবং ধর্মের কোনো সীমানা নেই। এবং বস্তুজগতের বিষয়াদি থেকে বিচ্ছিন্ন এক ধরনের মানবতার জীবনের ইঙ্গিত করে।
লেনন এবং ইয়োকো ওনো ফিল স্পেক্টর সহোযোগে একই নামের গান এবং অ্যালবাম প্রযোজনা করেন। মে, ১৯৭১ সালে ইংল্যান্ডে লেননের হোম স্টুডিও টাইটেনহার্স্ট পার্ক-এ রেকর্ডিং শুরু হয়েছিলো। তবে পরবর্তীতে জুলাই মাসে নিউ ইয়র্ক সিটির রেকর্ড প্ল্যান্টে চূড়ান্ত রেকর্ডিং গ্রহণ করা হয়।
ইম্যাজিন (দ্ব্যর্থতা নিরসন)
ইম্যাজিন আরও উল্লেখ করতে পারে:
ভারতীয় ইউনিয়ন মুসলিম লীগ
ভারতীয় ইউনিয়ন মুসলিম লীগ (আইইউএমএল) (মালায়ালম: ഇന്ത്യൻ യൂണിയൻ മുസ്ലിം ലീഗ്; উর্দু: انڈین یونین مسلم لیگ) (সাধারণভাবে অভিহিত করা হয় লীগ হিসেবে) হল ভারতের একটি রাজনৈতিক সংগঠন। এটি কেরালা রাজ্যর একটি রাজনৈতিক সাংগঠনিক দল হিসেবে ভারতের নির্বাচন কমিশন কর্তৃক স্বীকৃতিপ্রাপ্ত।
কেরালা রাজ্যর ভারতীয় ইউনিয়ন মুসলিম লীগের বর্তমান সভাপতি হলেন সাইদ হায়দার আলী শিহাব থাঙ্গাল।
ভারতীয় ইউনিয়ন মুসলিম লীগ ১৯৪৮ সালের ১০ মার্চ তারিখে চেন্নাইয়ের গঠন করা হয়েছিল।
নিম্নলিখিত কেরালার আইইউএমল থেকে মন্ত্রীই আহমেদ - এক্সটার্নাল এ্যাফেয়ার্স রাজ্য মন্ত্রক
অন্যান্য অবস্থান
তুরি জাতি
বাংলাদেশের বাইরে থেকে তুরি জাতির লোকজনকে ব্রিটিশ আমলে রেলপথ স্থাপনের কাজে আনা হয়েছিল । বাংলাদেশের জয়পুরহাটসহ উত্তরাঞ্চলের কয়েকটি জেলায় তারা বসবাস করে । তাদের ভাষার কোন বর্ণমালা বা লিখিত রূপ নেই । তাদের ভাষায় নাগরী, হিন্দী ও বাংলা ভাষার প্রভাব রয়েছে।"বাংলাদেশের নানান ভাষা; মুহাম্মদ হাবিবুর রহমান"। পাতা - ৮৬। প্রথমা প্রকাশনা সংস্থা। প্রথম প্রকাশ – অমর একুশে গ্রন্থমেলা ২০১৪।
হারিকেন (দ্ব্যর্থতা নিরসন)
"হারিকেন" বলতে হয়তোবা বোঝায়:
ফলি
ফলি মাছ (বৈজ্ঞানিক নাম" Notopterus notopterus") (ইংরেজি bronze featherback) হচ্ছে Notopteridae গোত্রের সদস্য যা এশিয়ার বিভিন্ন অঞ্চলে পাওয়া যায়। এটি এ গোত্রের একমাত্র সদস্য। যদিও এই মাছ স্বাদু পানির মাছ তবে Brackish water অর্থাৎ স্বাদু পানি থেকে বেশি কিন্তু লোনা পানি থেকে কম লবণাক্ত পানিতে এরা বিচরণ করে বলে জানা গেছে। বর্তমানে প্রজাতিটি এর গণের একমাত্র সদস্য হলেও বর্তমানে একে species complex হিসেবে শনাক্ত করা হয়েছে।
অত্যন্ত চাপা দেহের এই মাছটির স্থানীয় নাম ফলুই। পৃষ্ঠ ও পুচ্ছ পাখনা ছোট, পায়ু পাখনা লম্বা। দৈর্ঘ্যে প্রায় ৬০ সে.মি. হলেও বাংলাদেশে সর্বোচ্চ ৩৬ সে.মি. রেকর্ড করা হয়েছে।
শৈবাল, পোকামাকড়, কাদা, বালি খাদ্য হিসেবে গ্রহন করে থাকে। কখনও কখনও ছোট মাছ খেয়ে থাকে। প্রজননের সময় বর্ষাকাল এবং এক প্রজনন ঋতুতে ২৫ সে.মি. লম্বা মা মাছ ৩০০০ টি ডিম দিয়ে থাকে। আগাছা যুক্ত স্থানে বাসা করে ডিম ছাড়ে এবং ডিম আঠালো ও হলুদ রঙের। বাবা ও মা উভয় মাছই ডিম পাহারা দিয়ে থাকে।
এই প্রজাতির মাছ বাংলাদেশ ব্যাপকভাবে বিস্তৃত। এছাড়া পাকিস্তান, ভারত, নেপাল, মায়ানমার, থাইল্যান্ড, মালয়েশিয়া, ইন্দোনেশিয়াতেও পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও সংকটাপন্ন প্রাণী হিসাবে চিহ্নিত। আবাসস্থল কমে যাওয়া, পানি দূষণ, বন্যা নিয়ন্ত্রণ বাঁধ নির্মাণই এই প্রজাতির অস্তিত্বের জন্য প্রধান হুমকি।
লাওস, ইন্দোনেশিয়া এবং থাইল্যান্ডে এই মাছ খুব জনপ্রিয়। এই মাছ খেতে সুস্বাদু কিন্তু ক্ষুদ্র ক্ষুদ্র কাঁটায় পূর্ণ।
সুং জেগি
সুং জেগি ( , সেপ্টেম্বর ১১ ১৯৬৭ - জুলাই ২৬ ২০১৩) একজন দক্ষিণ কোরীয় নারীবাদ-বিরোধী ও উদারনীতিবাদী ব্যক্তি।, উদারনীতি দার্শনিক. তিনি ম্যান অব কোরিয়া নামক সংগঠনের প্রতিষ্ঠাতা।.
বৈকাল ঝাড়ফুটকি
বৈকাল ঝাড়ফুটকি একটি পরিযায়ী পাখি। বাংলাদেশ, ভুটান, চীন, ভারত, উত্তর কোরিয়া, লাওস, মঙ্গোলিয়া, মায়ানমার, নেপাল, রাশিয়া এবং থাইল্যান্ড প্রভৃতি দেশে এই পাখির সন্ধান পাওয়া গেছে। এর প্রজনন ক্ষেত্র উত্তর-পূর্ব চীনের দক্ষিণ হিলিয়াংকিয়াং এর দক্ষিণ থেকে দক্ষিণ হোপেহ এবং শীতকাল এ দক্ষিণ চীন থেকে উত্তর থাইল্যান্ড পর্যন্ত বিস্তৃত। এর স্বাভাবিক আবাসস্থল বন জঙ্গল।
জেমস জয়েস (দ্ব্যর্থতা নিরসন)
জেমস জয়েস (১৮৮২–১৯৪১) ছিলেন একজন আধুনিক আভা-গার্ড উপন্যাসিক এবং কবি।
জেমস জয়েস আরও উল্লেখ করতে পারে:
চিত্রা নদী
চিত্রা নদী (ইংরেজী: Chitra River) বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১৭২ কিলোমিটার, গড় প্রস্থ ৫৩ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চাটখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৪। নদীটি বাংলাদেশের দক্ষিণ-পশ্চিম অঞ্চলে প্রবাহিত গঙ্গা-পদ্মা সিস্টেমের একটি বিশাল উপকূলীয় নদী। ১৭০ কিঃমিঃ দীর্ঘ এ নদীটি চুয়াডাঙা ও দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে কালিগঞ্জ, মাগুরার শালিখা ও কালিয়া উপজেলার মধ্য দিয়ে প্রবাহিত হয়ে গাজীরহাটে নবগঙ্গা নদীর সাথে মিলেছে এবং এর মিলিত স্রোত খুলনার দৌলতপুরের কাছে ভৈরব নদীতে মিশেছে।
একসময় চিত্রা নদী অত্যন্ত খরস্রোতা থাকলেও বর্তমানে কতিপয় প্রাকৃতিক কারণ, কালভার্ট নির্মাণ ও মূলত দখলদারির কারণে তা মৃতপ্রায় হয়ে রয়েছে। অব্যবহারযোগ্য পানিধারণকারী এ নদী দুর্গন্ধও ছড়াচ্ছে বটে।
ওয়ার্ডসওয়ার্থ (দ্ব্যর্থতা নিরসন)
ওয়ার্ডসওয়ার্থ সাধারণভাবে বোঝায় উইলিয়াম ওয়ার্ডসওয়ার্থ (১৭৭০–১৮৫০), একজন ইংরেজ রোমান্টিক কবি।
ওয়ার্ডসওয়ার্থ আরও উল্লেখ করতে পারে:
ফারদিন খান
ফারদিন খান (জন্মঃ ৮ মার্চ ১৯৭৪) হলেন একজন সাবেক ভারতীয় চলচ্চিত্র অভিনেতা যিনি মূলত বলিউডে অভিনয় করে থাকেন। খান ১৯৯৮ সালের হিন্দি চলচ্চিত্র "প্রেম আগান" এ অভিনয়ের মাধ্যমে নায়ক হিসেবে আত্মপ্রকাশ করেন। যার স্বীকৃতিস্বরুপ তিনি ফিল্মফেয়ার সেরা আত্মপ্রকাশ পুরস্কার জিতে নেন। এরপর তিনি অনেক ব্যাবসাসফল জনপ্রিয় সব চলচ্চিত্রে অভিনয় করেন। যেমন: "জঙ্গল" (২০০০), "লাভ কে লিয়ে কুছ ভি কারেগা" (২০০১), "ভূত" (২০০৩), "জানশিন" (২০০৩), "নো এন্ট্রি" (২০০৫), "হেই বেবী" (২০০৭), এবং "অল দ্যা বেস্ট: ফান বিগিনস" (২০০৯)।
ফারদিন খান ১৯৭৪ সালের ৮ মার্চ তারিখে অভিনেতা ফিরোজ খান এবং সুন্দরীর ঘরে জন্ম গ্রহণ করেন।
ফারদিন খান অভিনেতা সঞ্জয় খান এবং আকবর খান এর ভাগ্নে হয়। এছাড়াও তিনি অভিনেতা জায়েদ খান ও সুজান্ন খানের চাচাত ভাই হন। তিনি জহু এর মধ্যে জামনাবাই নার্সি থেকে তালিমপ্রাপ্ত হন। এরপর তিনি "ম্যাসাচুসেটস আমহার্স্ট বিশ্ববিদ্যালয়" থেকে বিজনেস ম্যানেজমেন্ট কোর্সের নাথে অন্তর্ভুক্ত হন। যাহোক তিনি তার ডিগ্রি অর্জন করতে পারেনি এবং এবং এটির পরিবর্তে তিনি " কিশোর নামিত কাপুর অভিনয় ইনস্টিটিউট" এ অভনয়ে প্রশিক্ষনে যোগদান করেন।
ফারদিন খান অভিনেত্রী এর মুমতাজ এর কন্যা নাতাশা মাদভানীকে বিয়ে করেন। তাদের বিয়ের অনুষ্ঠান ২০০৫ সালের ডিসেম্বরে মুম্বাইয়ের আম্বি ভ্যালিতে অনুষ্ঠিত হয়েছিল।
চারুকলা অনুষদ, উমিয়া বিশ্ববিদ্যালয়
চারুকলা অনুষদ () উমিয়া বিশ্ববিদ্যালয়ের অধীন একটি সুইডীয় চারুকলা বিভাগ। উমান নদীর তীরবর্তী একটি প্রাক্তন কারখানাতে ১৯৮৭ সালে এটি প্রতিষ্ঠিত হয়। প্রতি বছর ১২ জন নতুন শিক্ষার্থী এই বিভাগে যোগদান করে এবং বর্তমানে এই অনুষদে মোট ৬০ জন শিক্ষার্থী পড়াশোনা করছেন। অনুষদটি উমিয়া চারুকলা চত্বরের একটি অংশ।
এছাড়াও কলা একাডেমী জাতীয় "শৈল্পিক গ্রাজুয়েট স্কুল"-এর সাথে সম্পর্কযুক্ত হয়ে শিল্পসম্মত ভিত্তিতে গবেষণা সঞ্চালন ও একাধিক গবেষণামূলক কর্মসূচী পরিচালনা করে।
এর প্রশিক্ষণ উমিয়া গ্রাউন্ডউড-এর জন্য নির্মিত ভবন থেকেই করা হচ্ছিল যার ছদ্মরূপ ডিজাইন করেন সিগে ক্রনস্টেট (১৯০৯)। এই কারখানাটি ১৯১০ সালে শুরু হয় যখন শহরের প্রথম গুরুত্বপূর্ণ কারখানা চালু ও ১৯৫৪ সাল পর্যন্ত পরিচালিত হয়। স্লিপারিবিগনাডেন ফাইন আর্টস কলেজ প্রাঙ্গনে ১৯৮৬ সালে নির্মিত হয়, এবং এক বছর পরেই স্থানান্তর করা হয়।
২০১২ সালের বসন্তে নব্যনির্মিত আর্টস ক্যাম্পাসে আর্ট একাডেমীকে নিয়ে যাওয়া হয়। প্রাক্তন স্থানের ইনকিউবেটরে ২০১৩-১৪ সালে শৈল্পিক শিল্প ও প্রকল্পর কাজ পরিচালিত হয়, কিন্তু একাডেমীর নিজস্ব গ্যালারির কাজ পূর্বের ন্যায় থাকবে।
টাইগারপাস, চট্টগ্রাম
টাইগারপাস () বাংলাদেশের চট্টগ্রামে অবস্থিত পাহাড় এবং বৃক্ষ বেষ্টিত চিরহরিৎ এলাকা। এ-সড়কের মোড়ে বাংলাদেশের জাতীয় পশু বেঙ্গল টাইগারের ভাস্কর্য রয়েছে। এছাড়াও রাস্তার একপাশে রয়েছে কৃত্রিম ঝরনা। টাইগারপাস মোড়ের পাশেই মোহাম্মদ ইউসুফ চৌধুরী সড়ক।
চট্টগ্রাম চিড়িয়াখানা
চট্টগ্রাম চিড়িয়াখানা বাংলাদেশের চট্টগ্রাম জেলার অবস্থিত চিড়িয়াখানা। এটি শহর থেকে প্রায় তিন কিলোমিটার উত্তর-পূর্বদিকে পাহাড়তলী ইউএসটিসি মেডিকেল কলেজের বিপরীত পাহাড়ের পাদদেশে ছয় একর ভূমির উপর অবস্থিত।
১৯৮৮ সালে, চট্টগ্রামের তৎকালীন জেলা প্রশাসক এম এ মান্নান এবং চট্টগ্রামের অন্যান্য অভিজাত ব্যক্তিবর্গ প্রাথমিকভাবে ফয়েজ লেকে চিত্তবিনোদন, শিক্ষা এবং গবেষণার উদ্দেশ্যে চিড়িয়াখানা স্থাপনের উদ্যোগ নেয়। পরবর্তিতে ১৯৮৯ সালের ২৮ ফেব্রুয়ারি এই চিড়িয়াখানা সাধারণের জন্যে উন্মুক্ত করা হয়। প্রথমদিকে এক টিকিটেই চিড়িয়াখানা এবং ফয়’স লেকে প্রবেশের সুযোগ থাকলেও ১৯৯৫ সালে দর্শনার্থীদের স্বাচ্ছন্দ্যের পাশাপাশি বাড়তি লাভের বিষয়টি বিবেচনা করে চিড়িয়াখানা কর্তৃপক্ষ দুইটি আলাদা গেটে পৃথক টিকিটের মাধ্যমে প্রবেশের ব্যবস্থা করে। ১৯৮৯ সালে চিড়িয়াখানা উদ্বোধনের পর টিকিটের মূল্য ছিল ১ টাকা। পরর্তীতে তা বৃদ্ধি করা হয় ২ টাকা এভাবে পশু-পাখির সংখ্যা বাড়ার সঙ্গে সঙ্গে বাড়তে থাকে টিকিটের দামও। বর্তমানে প্রতি টিকিটের দাম ৩০ টাকা।
বর্তমানে এখানে ৭২ প্রজাতির সর্বমোট ২৮০টি প্রাণী রয়েছে; যার মধ্যে ৩০ প্রজাতির স্তন্যপায়ী, ৩৮ প্রজাতির পাখি এবং ৪ প্রজাতির সরীসৃপ। ২০০০ সালের হিসাব অনুযায়ী এখানকার প্রাণীর সংখ্যা ছিল প্রায় ২৫০টি, তবে গত ৭ বছরে মাত্র ৩০টি নতুন প্রাণী যোগ হয়েছে। এর মধ্যে উল্লেখযোগ্য হচ্ছে প্যারা হরিণ, ধনেশ, তিতির, মুখপোড়া হনুমান প্রভৃতি।
২০১৫ সালে, এই চিড়িয়াখানায় সর্বমোট প্রাণীর সংখ্যা ছিল ৩২০।
সাইক্সের ফুটকি
দেহের উপরিভাগ ফিকে বাদামি বর্ণের এবং নিচের দিক সাদাটে। লেজের বহিঃস্থ পালকগুলোর ধার ভোঁতা। মাথায় চোখের কাছে একটি ছোট ফিকে দাগ রয়েছে। চঞ্চু শক্তিশালী।